„**In Year 2525 (Exordium & Terminus)**" (tarjimasi „2525-yilda (Muqaddima va xotima)") – AQShda tuzilgan Zager and Evans pop-rok dueti ijro etgan qoʻshiq. Tarona 1969-yil 12-iyuldan boshlab olti hafta davomida „Billboard Hot 100" xit-paradida birinchi pogʻonada turgan. Oʻsha yilning avgust va sentyabr oylarida uch hafta davomida Buyuk Britaniyaning singllar xit-paradida birinchi pogʻonani egallab turgan. Qoʻshiq 1964-yilda Rick Evans tomonidan yozilgan va bastalangan. Dastlab 1968-yilda „Truth Records" nomli kichik mintaqaviy rekord leybl tomonidan chiqarilgan. Keyinchalik qoʻshiq RCA Records eʼtiboriga tushgan. Zager and Evans dueti 1971-yilda tarqab ketgan.

Zager and Evans dueti bir marta xit ashula chiqargan xolos. 2021-yil holatiga koʻra, duet ham AQSh, ham Britaniyada xit ashula yozib, karyerasi davomida na AQSh, na Britaniya xit-paradlariga boshqa kirmagan yagona sanʼakorlardir. Duetning RCA Victor leybli ortqali chiqarilgan keyingi singli – „Mr. Turnkey" qoʻshigʻi Kanada pop chartlarida 48-, Kanada AC xit-paradida 41-oʻringacha koʻtarilgan xolos. Duetning yana bir singli – „Listen to the People" qoʻshigʻi Kanadada „Cashbox" jurnali chartining eng quyi 100-pogʻonasini egallagan, Kanada xit-paradida esa 96-pogʻanaga koʻtarilishga muvaffaq boʻlgan

Qoʻshiq yangi texnologiyalar passiv qabul qilinib, insonlarning ularga qaramligi oshib borayotgani haqida boʻlib, 1960-yillarning yakunida koʻpchilik uchun bu mavzu aktual boʻlgan. „In Year 2525 (Exordium & Terminus)" qoʻshigʻi Apollon 11 Oyga qoʻnish missiyasi davomida „Billboard Hot 100" singllar xit-paradida birinchi oʻrinni egallab turgan boʻlgan.

Qoʻshiq 1968-yilda Texasning Odessa shahridagi yaylovda joylashgan studiyada deyarli bir urinishda yozib olingan. Qoʻshiqni yozib olishda Odessa simfoniyasi aʼzolari ham ishtirok etishgan. „In Year 2525 (Exordium & Terminus)" qoʻshigʻi kamida 60 marta yetti tilda kaver qilingan. Jumladan, Zager and Evans dueti qoʻshiqni italyan tilida „Nell’Anno 2033" nomi bilan kuylagan.

Manbalar
--------

1. ↑  „Zager And Evans - In The Year 2525 (Exordium And Terminus)". Qaraldi: 2020-yil 23-mart.
2. ↑  „Zager & Evans - In The Year 2525". *Discogs*. Qaraldi: 2020-yil 23-mart.
3. ↑  The Hot 100, Week of July 12, 1969 – Billboard.
4. ↑  Roberts, David*. British Hit Singles & Albums*, 19th, London: Guinness World Records Limited, 2006 — 236 bet. ISBN 1-904994-10-5.
5. ↑  *Miller.* „Hit song of 1969 recorded in Odessa".  News OK (19-avgust 2011-yil). Qaraldi: 2016-yil 2-oktyabr.
6. ↑  „RPM Top 100 Singles - 8-noyabr 1969-yil".
7. ↑  „RPM Top 50 Adult - 8-noyabr 1969-yil".
8. ↑  „RPM Top 100 Singles - 10-yanvar 1970-yil".
9. ↑  Reynolds, Tom*. I Hate Myself and Want to Die: The 52 Most Depressing Songs You've Ever Heard*. Milsons Point, N.S.W.: Random House, 2005 — 85 bet. ISBN 1-74166-020-3.
10. ↑  „Drummer on only No. 1 hit to come out of Lincoln dies at 72 | Local". *Journalstar.com* (2015-yil 19-noyabr). Qaraldi: 2016-yil 2-oktyabr.
11. ↑  „All versions of Some musics".  Alltheversions.blogspot.com (30-sentyabr 2010-yil). Qaraldi: 2010-yil 5-oktyabr.
12. ↑  „Zager & Evans Nell'anno 2033". *YouTube*.

Havolalar
---------

* „In Year 2525 (Exordium & Terminus)" YouTubeda
* „Nell’Anno 2033" YouTubeda (Italyancha versiya)